标题：华智经
经典来历
《华智经》共四卷，九品，是佛教重要经典。据天竺记载，此经典为释迦牟尼佛于舍卫国祗树给孤独园为诸弟子、菩萨、凡人、天人、阿修罗、八部众等护法天神开讲的。其中有诸菩萨自述的经典，并且明显的见到其他后期著名佛教经典（如楞严经等）的经句也包含在《华智经》里。由此可见，此经典的成立，是比上述经典还要早的。
大方广正光明遍照华智经
目次第一品序品
第二品如来德行品
第三品大势至法王子得道品
第四品日光遍照菩萨品
第五品功德品
第六品阿罗汉品
第七品未来品
第八品地藏菩萨神咒品 
第九品嘱咐品
大方广正光明遍照华智经原文
卷一序品第一
如是我闻。 一时世尊。 于舍卫国。 给孤独园。 与大比丘僧。 千二百五十人俱。 皆是大阿罗汉。 众所知识。 长老舍利弗。 摩诃目睫连。摩诃迦叶。摩诃迦旃延。 难陀。 阿难陀。 罗侯罗。 须菩提。 富楼那伽。 周利盘陀伽。 优玻璃。如是等诸大弟子。并诸菩萨摩诃萨。文殊师利法王子。阿逸多菩萨。乾陀诃提菩萨。常精进菩萨。常不轻菩萨。与如是等诸大菩萨。及人天。 阿修罗。 龙。 夜叉等。 八部大众。 护法天神。 各俱一方。尔时佛世尊。眉间白毫。放大金光。遍照十方。无量世界。上至非想。非非想天。下至阿鼻。无间地狱。而越他方。八万四千。诸佛国土。时天地有。七大震动。复雨曼陀罗华。佛身紫金光色。相好庄严。尔时摩诃梵天。与其眷属。大梵辅。大梵众。盛着华服。璎璐琉璃。等等饰物。现于佛前。顶礼佛足。退坐一面。又释提桓因。与诸天子。盛着华服。璎璐琉璃。等等饰物。现于佛前。顶礼佛足。退坐一面。又四大天王。广目天。增长天。多闻天。持国天。与诸天子。盛着华服。璎璐琉璃。等等饰物。现于佛前。顶礼佛足。而坐一面。尔时世尊。入甚深禅定。慈心三昧。发五祥光。五色莲华。从地涌出。各绕佛顶。诸圣众。人。天。八部众。见此祥瑞。赞叹不已。即发无上心。愿成佛道。而作是言。
南无释迦牟尼佛 相好庄严无等论
今现瑞相五祥光 慈心观照诸众生
吾当发愿成佛道 以无上心得菩提
卷一如来德行品第二
时长老摩诃目睫连。即从座起。偏袒右肩。合掌顶礼佛足。而白佛言。稀有。世尊。以何因缘。放此金光。遍照世间。又有莲花。从地涌出。后绕佛顶。尔时世尊。即出禅定。而作言道。善哉善哉。摩诃目睫连。如来之德。甚深难懂。我诸弟子。不可缺善根福德。而如是明了。汝当知诸佛成佛以来。已经三大阿僧祗劫。所行菩萨之道。六波罗蜜。成就圆满。以此圆满。而能现无量无边金光。作无量神通。得无量三昧。若汝今欲知诸佛德行。亦须成就妙觉果位。行菩萨圆满六波罗蜜。尔时摩诃目睫连。又作言道。世尊。吾等弟子。愚昧无知。应云何行。菩萨圆满六波罗蜜。以见如来正德行。佛告摩诃目睫连。汝今谛听。当为汝说。此六波罗蜜是六度法。布施度悭贪。持戒度毁犯。忍辱度瞋心。精进度懈怠。禅定度散乱。智慧度愚痴。以此六度。即断烦恼。生大微妙心。生大慈悲心。生大正念心。能令福德圆满。见佛德行。又作偈曰。
六度波罗蜜 檀那位第一 能灭悭贪念
六度波罗蜜 尸罗位第二 能灭诸毁犯
六度波罗蜜 羼提位第三 能灭嗔恨心
六度波罗蜜 毗梨位第四 能除懈怠心
六度波罗蜜 禅那位第五 能除颠倒意
六度波罗蜜 般若位第六 能除诸无明
长老摩诃目睫连。闻佛所说。欢喜信受。作礼而退。
卷二大势至法王子得道品第三
尔时佛说已。即有天女撒华。于此之间。天上有光。遍照佛顶。而出十万道金色金光。黄色黄光。赤色赤光。白色白光。青色青光。微妙香洁。又有莲华。大如车轮。莲台之上。有大势至法王子。犹如须弥山高。大势至法王子。身具三十二相。八十种好。手执莲华。头顶宝冠。身着华服。又带璎璐。尔时大势至法王子与其同伦。五十二菩萨。即至佛所。偏袒右肩。双掌合十。顶礼佛足。而白佛言。世尊。吾闻世尊方才所言。知是大法。而至佛所。顶礼世尊。佛言。大势至成就如是功德庄严。以恭敬心。供养诸佛。是为甚难。汝等众生。当常作如此。供养礼敬。诸佛如来。时世尊言大势至法王子。汝以念佛心。得三摩地。至心不乱。意不颠倒。为诸佛赞叹。汝今亦应广为宣说。念佛三昧。利益众生。时大势至法王子。即从座起偏袒右肩。再白佛言。我忆往昔。恒河沙劫。有佛出世。名无量光。十二如来。相继一劫。其最后佛。名超日月光佛。彼佛教我。念佛三昧。譬如有人。一专为忆。一人专忘。如是二人。若逢不逢。若见非见。二人相忆。二忆念深。如是乃至。从生至生。同于形影。勿相乖异。十方如来怜念众生。乳母忆子。若子逃逝。虽忆何为。子若忆母。如母忆时。母子历生。不相违远。若众生心。忆佛念佛。现前当来。必定见佛。去佛不远。不假方便。自得心开。又如染香人。身有香气。此为名曰。香光庄严。我本因地。以念佛心。入无生忍。今于此界。欲摄念佛人。归于极乐净土。佛问圆通。我无选择。都摄六根。净念相继。得三摩地。斯为第一。诸大圣众。天龙八部。并诸菩萨。闻大势至所言。即得不退转地。
卷二日光遍照菩萨品第四
尔时金刚手菩萨。心生怀疑。大势至菩萨微妙殊胜功德。尔时释迦牟尼佛。于金刚座。结盘趺坐。告金刚手菩萨。善哉善哉金刚手。若善男子善女人。以各色珠宝。遍布虚空。供养八千万亿诸佛。所得功德。多否。金刚手菩萨。即从座起。偏袒右肩。而白佛言。世尊无可能计。若众生以恭敬心用毫毛金。供养诸佛。当下即种。圣因善果。舍身已。当作转轮圣王。或婆罗门。若遍布虚空。金银珠宝。供养诸佛。其功德难以计量。世尊即语。金刚手菩萨。 而作言道。越他方无良诸佛土。有一如来。名药师琉璃光佛。彼佛有二侍菩萨。一名月光遍照。一名日光遍照。日光遍照菩萨摩诃萨。成就如是功德庄严。于过去世。行菩萨道。供养诸佛。遍布虚空无量珠宝。因此功德。庄严其身。无量光明。如日光遍照大地。若善男子善女人。今持其名号。南无日光遍照菩萨摩诃萨。即得消灭无量种罪。往生东方药师琉璃庄严净土。如今汝等。亦当宣扬其功德。利益未来世无量众生。金刚手菩萨摩诃萨。闻佛说已。顶礼佛足。而作是言。人天导师。尊贵世尊。吾等菩萨摩诃萨。将护持流传。此微妙之法。以此利益无量无边众生。
卷二功德品第五
尔时文殊师利法王子。即从座起。偏袒右肩。而白佛言。
世尊。若有男子女人。布施供养。食物珠宝。凡夫千人。有何功德。
佛言。可往生人天道。受大快乐。不堕恶趣。
若布施供养。食物珠宝。初果圣人百人。功德如何。
佛言。所得功德。不能胜数。于佛法无碍。
若布施供养。食物珠宝。二果圣人十人。功德如何。
佛言。所得功德。如恒河沙。无能计量。当种下圣因。不堕恶趣。
若布施供养。食物珠宝。三果圣人五人。功德如何。
佛言。如是此人。所得功德。胜前三者。不可计量。于佛法种下甚深善缘。不堕恶趣。
若布施供养。食物珠宝。四果阿罗汉。乃自一人。功德如何。
佛言。如是此人。所得功德。胜前四者。当于正觉。不为退转。常生人天。受大安乐。文殊师利。汝当知若善男子善女人以欢喜心。供养布施。乃自一人。持正见者。此人必受大安乐。远离灾害。不受苦恼病痛。文殊师利。汝当信是称赞其不可思议功德。
卷三阿罗汉品第六
尔时优波璃尊者。即从座起。偏袒右肩。而白佛言。世尊。今有众生。恶口侮辱。阿罗汉众。吾等弟子。倍感痛心。因其行为。必受苦报。唯愿世尊。慈悲劝解。一切众生。以免众生。堕入恶趣。受大苦报。尔时世尊。白尊者言。妙哉优玻璃。汝为利益一切众生。而作此求。是为甚难稀有。吾当为汝。劝解众生。一切众生。或胎生。或卵生。或化生。或湿生。应发欢喜心。供养礼待一切阿罗汉。当知阿罗汉。已超生死。是大圣人。是受应供。是无漏尽。如空中明星。遍照大地。如恒河之水。清凉解渴。亦如火把。照众生无明。断众生烦恼。若有众生。不敬阿罗汉。甚至杀阿罗汉。是为大罪。当堕地狱。受种种苦。若得人身。亦生贫苦家。众生当知。阿罗汉道。已断种种无明烦恼。不生贪嗔痴慢。获种种神通。踊身虚空。上身出火。下身出水。成大成小。证无余涅槃。不生不灭。不垢不净。不增不减。是故六道一切众生。必以恭敬心。礼待阿罗汉众。若有善男子善女人。以欢喜心。礼待供养。阿罗汉众。此人必能。调服自心。于菩提道。得不退转。
一切菩萨摩诃萨。比丘。比丘尼。人天等八部众。闻佛所说。欢喜信受。发无上心。
卷三未来品第七
尔时阿难陀尊者。即从座起。偏袒右肩。作礼白佛言。世尊。于世尊涅槃以已。未来世间有何变故。佛告阿难陀尊者。吾将住世。八十年载。而入涅槃。吾涅盘後。法欲灭时。五逆浊世。魔道兴盛。魔坐沙门。坏乱吾道。著俗衣裳，乐好袈裟五色之服。饮酒食肉。杀生贪味。无有慈心。更相憎嫉。时有菩萨。辟支罗汉。精进修德。一切敬待。人所宗向。教化平等。怜贫念老。鞠育穷饿。恒以经像。令人奉事。作诸功德。志性恩善。不侵害人。损人济物。不自惜己。忍辱仁和。设有是人。众魔比丘咸共嫉之。诽谤扬恶。摈黜驱遣。不令得住。自共於後。不修道德。寺庙空荒。无复修理。转就毁坏。但贪财物。积聚不散。不作福德。贩卖奴婢耕田种植。焚烧山林。伤害众生。无有慈心。奴为比丘。婢为比丘尼。无有道德。淫佚浊乱。男女不别。令道薄淡。皆由斯辈。或避县官。依倚吾道。求作沙门。不修戒律。月半月尽。虽名诵戒。厌倦懈怠。不欲听闻。抄略前後。不肯尽说。经不诵习。设有读者。不识字句。为强言是。不谘明者。贡高求名。虚显雅步。以为荣冀。望人供养。众魔比丘。命终之後。其识当堕无择地狱。五逆罪中。饿鬼畜生。靡不经历。经河沙劫。罪尽乃出。生在边国无三宝处。法欲灭时。女人精进。恒作功德。男子懈慢。不用法语。眼见沙门。如视粪土。无有信心。法将殄没。登尔之时。诸天泣泪。水旱不调。五谷不熟。疫气流行。死亡者众。人民勤苦。县官计克。不顺道理。皆思乐乱。恶人转多。如海中沙。善者甚少。若一若二。劫欲尽故。日月转短。人命转促。四十头白。男子淫佚。精尽夭尽。或寿六十。男子寿短。女子寿长。七八九十或至百岁。大水忽起。卒至无期。世人不信。故为有常。众生杂类。不问豪贱。没溺浮漂。鱼鳖食噉。时有菩萨。辟支罗汉。众魔驱逐。不预众会。三乘入山。福德之地。恬泊自守。以为欣快。寿命延长。诸天护卫。月光出世。得相遭值。共兴吾道。五十二岁。诸经当毁。寻後复灭。尽不复现。不见文字。沙门袈裟。自然变白。吾法灭时。譬如油灯。临欲灭时。光明更盛。於是便灭。吾法灭时。亦如灯灭。自此之後。难可数说。如是之後。数千万岁。弥勒当下世间作佛。天下泰平。毒气全消。雨润和适。五谷滋茂。树木长大。人长八丈。皆寿八万四千岁。众生得度不可称计。
时摩诃迦叶尊者。偏袒右肩。顶礼佛足。而白佛言。今有世尊现于此五浊恶世。授微妙正法。当佛入灭。末法世间。可有正等正觉。降生娑婆。佛言迦叶。善哉迦叶。像法末法。无佛现世。自弥勒下生。方有佛现。末法众生。有未悟道者。妄称是佛。以佛名义。妖言惑众。此人死后。必生无间地狱。受无间苦。切莫信之。当知其为。魔罗波旬。毒害众生。害人慧命。复次迦叶。阿难陀。汝等当忆念此经。广为流传。正法久住。众生皆当忏悔前业。以免未来。堕于恶趣。
诸菩萨摩诃萨。并诸弟子。天龙八部。闻佛所言。悲伤惆怅。皆发无上菩提道心。得无生忍。皆护念受持。此殊胜法。 
卷四地藏菩萨神咒品第八
尔时阿逸多菩萨摩诃萨。即从座起。偏袒右肩。顶礼佛足。而白佛言。世尊。常闻世尊。赞叹地藏菩萨摩诃萨。其功德不称计。唯愿世尊。为吾等宣说地藏法。尔时世尊。口中放出。五色彩光。然后微笑。尔时大地。即有震动。从地涌出。金色莲华。大如车轮。地藏王菩萨摩诃萨。座于莲台。相好庄严。身如金刚。大如须弥。尔时世尊。白阿逸多菩萨摩诃萨。汝意云何。地藏菩萨。有此好相。身如须弥。阿逸多。汝当知地藏菩萨。为众生发。无量大愿。
善哉地藏王菩萨 身如金刚须弥山
功德庄严未曾有 大誓大愿盛海量
无量劫前是国王 修菩萨道度众生
地狱不空 誓不成佛
众生度尽 方证菩提
阿逸多菩萨摩诃萨。并诸菩萨摩诃萨。天龙八部。闻世尊言。叹未曾有。即以琉璃。玛瑙珊瑚。金刚璎璐。真珠宝冠。供养地藏王菩萨摩诃萨。地藏菩萨摩诃萨。接受供养。将此珍宝。供养世尊。而作是言。世尊。吾观世间。今与未来。诸众生苦。受贪嗔痴。诸灾烦恼。不畏因果。作诸恶业。为度众生。吾有神咒。可消业障。成就功德。增加圣因。尔时地藏菩萨摩诃萨。即说咒曰。
南无喝喇怛那哆罗夜耶。南无阿利耶。悉提伽婆耶。菩提萨垛耶。摩诃萨垛耶。唵普喇嘛尼达溺娑婆诃。
地藏菩萨摩诃萨。说此咒已。顶礼佛足。然后消失。尔时世尊。言阿逸多菩萨摩诃萨。汝当流传。此地藏菩萨灭定业真言。利益现在未来。一切众生。此神咒威力不可思议。若善男子善女人。以至诚信心。恭敬诵持。地藏菩萨灭定业真言。乃自一念。当受大安乐。灭一切罪。消诸恶业。一切诸如来所护念经。是故阿逸多。汝当于未来世。宣说此咒。利益无量无边众生。一切菩萨摩诃萨。比丘比丘尼。人天八部。闻佛所说。叹未曾有。欢喜信受。
卷四嘱咐品第九
尔时释迦牟尼佛。从三昧起。现大神力。以右手摩一切菩萨摩诃萨顶。与诸天龙王。二十八部善脂鬼神大将军。而作是言。吾于娑婆。说此微妙经典。汝等当受持读诵。广传此法。复于阎浮提内。不令断绝。若有善男子善女人。于未来世。受持此经典。汝等护法。当常拥护。当知是人于未来无量百千人天。受大安乐。于未来世。值遇诸佛。疾得阿搙多罗三藐三菩提。尔时诸大菩萨摩诃萨。并天龙护法。即从座起。到于佛前。五体投地。皆发声言。如世尊嘱。当具奉行。如世尊嘱。当具奉行。若有世人。受持是经。若自书若使他人书。吾等护法。常当随侍拥护此人。是说法者。悉消灭诸恶。令得安乐。愿不有虑。尔时世尊。现大神力。十方无量世界。悉皆六种震动。时诸佛皆大欢喜。嘱累是经故。称赞持法者。现无量神力。于是无量无边阿僧祗菩萨摩诃萨大众及阿逸多菩萨。并诸比丘比丘尼。沙弥沙弥尼。摩诃梵天。大梵辅。大梵众。释提桓因。四大天王与无量天子。人。天龙八部。护法菩萨等。闻佛所说。皆发无上菩提道。踊跃欢喜。信受奉行。作礼而去。
大方广如来不思议境界经
如是我闻：一时，佛在摩竭提国，菩提树下，成正等觉。其菩提树，名阿摄波。磐根深固、擢本修直、周圆无节，如栴檀柱。常于其上，飞禽回翼，无能过者。皮肤细润、众色间发，犹如罗绮。密叶青翠、繁枝布濩，周匝皆有妙花开敷，吐曜飞芳，甚可爱乐。除俱鞞罗、波利质多，余无比者。复有无量小树围绕，而此树王，森蔚颖秀，如妙高山，俯冠群岳。一由旬外，靡不齐覩。香气周流，荣光照曜。远夜望之，疑大火聚。其下严丽，如欢喜园，四面夷敞，芳草苻茂，如孔雀王颈，藿靡芬馥，观者无厌。如来于此，端严而坐，大众环绕，如星中月。
时有十佛刹微尘等他方诸佛，为欲庄严毘卢遮那道场众故，示菩萨形，来在会坐，其名曰：观自在菩萨、文殊师利菩萨、地藏菩萨、虚空藏菩萨、金刚藏菩萨、维摩诘菩萨、善威光菩萨、灭诸盖菩萨、宝手菩萨、大慧菩萨、普贤菩萨，如是等菩萨摩诃萨，而为上首。复有无量千亿菩萨，现声闻形，亦来会坐，其名曰：舍利弗、大目揵连、须菩提、罗睺罗、阿若憍陈如、摩诃迦叶、优波离、阿那律、离婆多、阿难、提婆达多、跋难陀等，而为上首，皆已久修六波罗蜜，近佛菩提，为化众生，于杂染土，现声闻形。复有无量千比丘尼、摩诃波闍波提，而为上首，皆已成就大丈夫业，为欲调伏下劣众生，故现女身。复有无量释、梵、护世天龙、夜叉、干闼婆、阿修罗、迦楼罗、紧那罗、摩睺罗伽、人、非人等，此中皆是大菩萨众，无凡夫者。
尔时世尊，坐菩提树，严净微妙。譬于质多树下置如意珠，正念不动，如须弥山。为令诸菩萨众及一切众生，了知诸佛深密禅定威神力故，入于三昧，名“如来不思议境界”。即时世尊三十二相，一一相中，皆现十方无量佛刹及彼诸佛，犹如明镜显现众色。又随好中，一一复现如来往修菩萨行时，从光明王，乃至最后然灯佛所，难行苦行，悉舍一切头目身体皮肉手足妻子仆从及国王位宫殿等事。由是三昧，有大势力。一切诸佛，食时行时、说法时、涅槃时，常入此定。何以故？一切如来，依此三昧，成就无量大威神力，乃至证入一切法空，能于十方一切佛刹，示现种种自在事故。譬如有人，梦见种种变异事等，及其觉已，所见皆无。凡夫亦尔，无明梦故，妄于诸法生实体想。诸佛觉已，皆无所著，故能十方一切世界，一念示现无量佛事，自在无碍，利益成就一切众生，皆令悟入无量深妙解脱门故。
尔时德藏菩萨，修菩提行，未成满故，问普贤菩萨摩诃萨言：“如来今者所入三昧，其名云何？复云何得十方一切世界自在示现种种佛事度脱众生？”尔时，普贤菩萨告德藏菩萨言：“谛听谛听。当为汝说。”时诸菩萨，一心瞻仰，同声叹言：“善哉所问。甚深微妙。尊者普贤一切知见，今当演说”。即时大地六种震动，天雨妙花，一切众生烦恼众苦，皆少休息。
普贤菩萨言：“佛子，此三昧名‘如来不思议境界’。即是一切诸佛菩提，以诸如来常依住故。世尊始从然灯佛所，得受记已，即入此定。常无功用，自然应现无量佛事。谓于虚空一毛端处，有一切佛刹微尘等诸佛世界。于中或现生兜率天，或从彼没下生入胎，或现适生游行七步，自言‘我今即为生死边际’，或现在宫出家苦行，或现降魔，成等正觉，转妙法轮，或现住世，经无量劫，度诸众生皆令离苦，或复示现入于涅槃。或一切劫为一刹那，或一刹那为一切劫，劫与刹那无增无减。乃至一切众生未尽解脱，刹那刹那，一时普于此诸世界，常作如是种种佛事，未曾休息，而无功用。如彼虚空一毛端处，无量刹中，念念普现诸佛种种威仪法则，而无功用。乃至遍空毛端量处。亦复如是。又是诸刹一切微尘，一一尘中，复有过一切佛刹微尘等土，亦一刹那，一一土中，自然普现一切诸佛威仪所行。或生天宫，乃至灭度，解脱无量阿僧祇众生。如是念念，穷未来际，常作佛事，利益众生。乃至虚空众生界尽，常不休息。而佛刹不减，微尘不增，何以故？
以一切法犹如幻焰不坚牢故。譬如此会，十佛世界微尘数等大菩萨众，皆共住此摩竭提国，十二由旬，不相障碍。彼一一尘，各受无数诸佛世界，或仰或覆，或相向背，或复傍住，或相涉入，而无障碍。，亦复如是。如人梦中见于一处，有种种事，以非实故，而无所碍。是一切刹，靡不唯其心之所现，或见劫烧，或已烧尽，或风所成，或净或秽，或复无佛，皆由众生随自心业，见如是等种种不同。譬如饿鬼，饥渴所逼，诣恒河所，或有见水，或有见灰、脓血便痢、不净充满。众生亦尔，各各随业，见其佛土或净或秽，或佛在世，或入涅槃，或处道场为众说法，或有闻说第一义谛，或复闻说赞叹施法，或见行住，或见坐食，或见身长世人一倍乃至七倍或一由旬、或百由旬、或千由旬，或见威光如日初出，或如满月，或由业障值佛世尊久已灭度，或有不闻诸佛名字。如彼饿鬼，于恒河中，都不见水，但见种种杂秽之物。或见诸佛，各从本土，示现威德大菩萨形，来入此会。或一刹中，众生唯见劫火所烧；或一刹中，众生充满咸共见佛；或见如来摄一切刹入一佛刹，以一佛刹入一切刹。如众翳者，同于一处，见各差别，互不相碍，皆由眼翳，不见正色。众生亦尔，色性无碍，心缘异故，蔽于正见，不了真实。
佛子，今更为汝略说住此三昧之法。如佛世尊住此三昧，于一念中，遍虚空界毛端量处无量佛土及彼佛土，一一尘中，各有法界微尘等刹，为欲利益诸众生故，刹那刹那，遍一一刹，现十佛刹微尘等诸佛方便威仪所行。如是乃至一切众生，未尽证得无上菩提，常无断绝。如此一佛、第二、第三，乃至十方一切诸佛，一一所现大威德力，亦复如是。
时德藏菩萨，闻是说已，即于座上，得此三昧，即时见彼无量诸佛，及知诸佛威德方便。以三昧力，亦能如是调伏众生。百恒河沙诸菩萨众，各别证得种种三昧、忍、及诸地。观自在等诸大菩萨，住十地者功德妙行，悉圆满故，皆已久远得此三昧，一刹那中摄无量劫，一微尘中纳无量土，于一念中遍一切刹，度无量众生，常无功用，自然示现诸佛事故，虽闻此法。更无所进。如满瓶水置于雨中，不容一渧，斯诸菩萨，亦复如是。
尔时世尊，在三昧中，放眉间光，名‘大显发’。所有一切有功用行、未证十地诸菩萨等，遇斯光已，悉见空中诸毛端处、及微尘中无量佛刹，如琉璃瓶盛白芥子，观者悉见。彼诸菩萨，见微尘中一切佛刹，亦复如是。及见彼刹一切诸佛，于一一佛身见一切佛身，一一诸佛有无量名。皆为利益一一众生，念念常于一一佛刹，自然应现，成阿耨多罗三藐三菩提。譬于高幢，置如意珠，自然普雨种种珍宝，随众生意，悉令满足。如来亦尔，现正等觉，自然度脱无量众生。是诸刹中，众生各异，而不相碍，如神力者游行虚空，山河石壁无所罣碍。何以故？一切诸趣，皆如幻焰，无坚实故。
诸菩萨众，既覩是已，各见其身，遍一切刹。于一念中，一一佛前，或经一劫二劫三劫，或百千劫，或一念顷，或一须臾，恭敬供养。或闻佛说诸波罗蜜陀罗尼门，或说诸地，或现神变，以一切劫入一念中。生甚奇特难遭之想。作是念言：“云何世尊威德自在，于一刹那，令我具足无量劫中善根福德，速证如来不思议境界三昧大威神力？”
尔时德藏菩萨，为欲利益诸众生故，复问普贤菩萨言：“其有欲证此三昧者，修何福德施戒智慧?”
时普贤菩萨，遍于十方一切净刹，现成正觉，化众生者。告德藏菩萨言：
佛子，若欲证得此三昧者，先应修福集诸善根。谓常供养佛法僧众，及以父母，所有一切贫穷苦恼无救无归可悲愍者，摄取不舍，乃至身肉，无所吝惜。何以故？供养佛者，得大福德，速成阿耨多罗三藐三菩提，令诸众生，皆获安乐。供养法者，增长智慧，证法自在，能正了知诸法实性。供养僧者，增长无量福智资粮，致成佛道。供养父母和上尊师及世间中曾致饶益赖其恩者，应念倍增报恩供养。何以故？以知恩者，虽在生死，不坏善根。不知恩者，善根断灭，作诸恶业。故诸如来，称赞知恩。毁背恩者，又常愍济诸苦众生，菩萨由此广大善根，永不退失。若人有能勤修福德，常念报恩，悲愍众生，则为菩提已在其手。应知佛说，能随供养此三种田，一一成就无量善根。   
德藏当知，菩萨次应植广大种，由是故生此三昧芽，成菩提果。云何植种？谓持种种微妙花鬘、涂香末香、及众伎乐，恭敬供养现在诸佛，或佛形像。作是思惟：‘如上所说。遍于虚空毛端量处及微尘内无量刹中，一一所见，诸佛威力，及菩萨众，我悉于彼诸佛会中，一心正念，普皆供养。如所供养一佛法性，即是一切诸佛法性。若我供养一如来者，即为供养一切如来。随彼一一诸佛神力，能以几劫入于一念，亦尔所劫供养如来’。若有众生，信解此法，种植大种，即能得是如来不思议境界广大三昧。故善男子，应以此法，日日供养。由是下至，于诸佛所，但一敬礼，亦能令此种子增长三昧芽生。又应常以布施持戒大愿智慧而溉灌之，又复菩萨为灌三昧，修行施时，不简福田、怨亲善恶、持戒破戒、富贵贫穷。又复思惟，施于富者虽无所用，然我自应修习施行。菩萨又应清净持戒，见毁禁者起大悲愍，不应于彼生嫌恚心。又应深发大菩提愿：“我当决定，念念普于遍满虚空毛端量处，乃至一切佛刹尘中无量世界，成等正觉，转妙法轮，度诸众生，如今世尊毘卢遮那等无有异，不起功用。摄无量劫入于一念，即于如是一一刹中，各现佛刹微尘等诸佛威仪，一一威仪，各度恒河沙等众生，皆令离苦。乃至虚空众生界尽，常无休息”。
佛子，修智慧者，一心谛听，今为汝说。若善男子善女人，为求无上菩提，发心欲证此三昧者，是人要须先修智慧。以此三昧，由慧得故。修智慧者，应当远离妄语绮语，及诸散乱无益之事。于诸众生，虽起大悲而常摄心，不染不散。诣精舍中，覩佛形像，金色庄严，或纯金成，身相具足，无量化佛，入于三昧，在圆光中，次第而坐。即于像前，头面礼足，作是思惟：‘我闻十方无量诸佛，今现在世。所谓一切义成佛、阿弥陀佛、宝幢佛、阿閦佛、毘卢遮那佛、宝月佛、宝光佛等。于彼诸佛，随心所乐，尊重之处，生大净信。想佛形像，作彼如来真实之身，恭敬尊重，如现前见。上下谛观，一心不乱。往空闲处，端坐思惟，如佛现前，一手量许。心常系念，不令忘失，若暂忘失，复应往观。如是观时，生极尊重恭敬之心，如佛真身现在其前，了了明见，不复于彼作形像解。见已，即应于彼佛所，以妙花鬘、末香涂香，恭敬右绕，种种供养。彼应如是一心系念，常如世尊现其前住。然佛世尊一切见者、一切闻者、一切知者，悉知我心。如是审复想见成已，还诣空处，系念在前，不令忘失。一心勤修。满三七日，若福德者，即见如来现在其前。其有先世造恶业障，不得见者，若能一心精勤不退，更无异相，还得速见。何以故？若有为求无上菩提，于一事中，专心修习，无不成办。若于所修，数数怯退，彼尚不能自得解脱，何况度脱诸苦众生？若遇如是，疾得菩提正真之道。不能勤修，当知徒是地之重担。譬如有人，于大海中，饮一掬水，即为已饮阎浮提中一切河水。菩萨如是，若能修习此菩提海，则为已修一切三昧、诸忍、诸地、诸陀罗尼。是故常应勤修匪懈，离于放逸，系念一心，要令自得现前见佛。
如是修习，初见佛时，作是思惟：‘为真佛耶？为形像耶？’
若知所见，是真佛者。便于佛前，两膝着地，合掌恭敬，忆念虚空毛端量处及微尘中一切诸佛无量威德，大慈悲故，来现我前。即应启请：‘唯愿世尊，为我演说如来不思议境界大三昧法’。若闻如来一切所说，应决定信，勿生疑惑，即于是处，得此三昧。若先业障，不能问者。则应思惟：‘一切诸法如幻如焰、如翳如影、如像如梦。如是谛观法性空寂。然知如来了一切法皆如幻梦，如来自性非幻非梦，犹如虚空，能以智悲出现我前，愿为我放大悲青光。灭除众苦’。时佛即为放眉间光，名曰青焰。其光才照，诸苦销除，即坐证得‘法光明忍’，悉能了达无量三昧。第七日夜，梦见如来为授阿耨多罗三藐三菩提记。
若知所见，是形像者。应思：‘诸佛及诸众生皆亦如像，但随想见，无实体性。既知如来如幻如化，如梦如焰，如是自然现前见佛，亦如梦中，无实可得。非生而生，非灭而灭，非去而去，非识而识，非有为而现诸行，非言说而演诸法。非我非寿，非众生非养育，非趣生，非想非作，非知非食，非即蕴非在蕴而示诸蕴。乃至界处，亦复如是。一切非有亦复非无。是故诸佛及一切法，真实平等，皆同一相，如阳焰等。一切众生，诸佛及土，皆唯自心，识想所现，识想为缘。所生诸色，毕竟非有。如来已离一切识想，是故不应以色像见。知所见像，随想生故，乃至虚空毛端量处，一切真佛，皆亦如是，犹如虚空，平等无异。若我分别，即见于佛。若离分别，即无所见。自心作佛，离心无佛，乃至三世一切诸佛，亦复如是，皆无所有，唯依自心’。菩萨若能了知诸佛及一切法，皆唯心量，得随顺忍。或入初地，舍身速生妙喜世界，或生极乐净佛土中，常见如来，亲承供养。（财富禅注：据华严经《十地品》：“得随顺忍”是六地菩萨境界，常为善化自在天王；初地菩萨境界是“慈悲喜舍”，常为人王，定可随愿往生净土一世成佛。）
尔时德藏菩萨，复白普贤菩萨言：“若有众生闻此法门，受持读诵、解说书写，得几所福？”
普贤菩萨言：“佛子谛听。若有人，能摄三界中一切众生，令脱生死，得阿罗汉。一一罗汉，各于百劫，以天上妙衣服卧具、饮食汤药，种种供养；般涅槃后，一一复为起七宝塔，恭敬供养。若复有人，一百劫中，净持禁戒，或修忍辱精进禅定。是人虽复得无量福，不如有人，闻此法门，尊重信受，不生毁谤，其福胜彼，速成正觉”。
是时，十方一切刹土无量诸佛，皆自现身，赞普贤菩萨言：“善哉善哉。佛子。如汝所说”。
时释迦牟尼如来，从其面门，放无量色光，遍照三有。雨种种花，诸妙音乐，不鼓自鸣。大地微动。于光中，而说偈言：
若闻此法心清净　　得诸地定陀罗尼
戒忍自在神通力　　速证无上佛菩提
转未曾有妙法轮　　亦如过去大仙等
于一念中摄多劫　　一尘普现无量刹
无量众生没三界　　诸苦所恼常逼切
邪见缠缚失正道　　念念皆令得解脱
普贤菩萨，于此法门。，久已证故。为众说时，亿千天人度一切苦，皆于阿耨多罗三藐三菩提得不退转。德藏菩萨，及余一切菩萨众会世间天龙、阿脩罗等，皆大欢喜，信受奉行。[1]